text: Sønderjyske håndbold har gang i kuglepennen
  20 januar 2017 kl. 13.26
  Sønderjyske herrehåndbolds sportsdirektør, Simon Hajdu Lindhardt, har haft god gang i kuglepennen i denne uge og indgået aftaler med fem spillere - heraf fire nye.
  Der er i den grad gang i kuglepennen for Sønderjyskes sportsdirektør, Simon Hajdu Lindhardt, som i denne tid offentliggør kontraktforlængelser og nye spillere i en lind strøm.
  Senest handler det om spillere til højre fløj på holdkortet, hvor 21-årige Christian Jensen er hentet i Aalborg Håndbold samtidig med, at aftalen med den nuværende trups mest rutinerede spiller, den lokale Kenneth Bach Hansen, 24 år, er forlænget.
   
  Målmændene til næste sæson er også på plads efter 22-årige Kristian Dahl Pedersens skifte fra Nordsjælland Håndbold til Sønderjyske, hvor han bliver makker med Thorsten Fries.
  Fra Aalborg Håndbold er også hentet erfaring og rutine til næste sæson, når 30-årige playmaker Chris Jørgensen tiltræder på en toårig kontrakt.
  
  